Mila sakafo ampy sy ara-pahasalamana ny tenan’ny olombelona mba hahafahan’ny vatana sy saina mitombo ara-dalana. Mitaky ireto zavatra manaraka ireto ny vatana mba hahafahany mitombo ny filàna ara-pitomboana sy ara-tsakafo mila sakafo ara-dalàna sy ara-pahasalamana. Ny antsoina hoe sakafo ara- dalàna dia ireo karazan-tsakafo ahitana ireo karazana otrikaina ilain’ny vatana toy ny vitamina, sira mineraly, protida, vy, sns mila rano madio hosotroina sy hisasana ihany koa ny vatana. Miteraka aretina sy fahafatesana ny tsy fahampian-drano sy ny fisotroana rano tsy voadio. Miantoka ny fahasalaman’ny vatana sy ny fitombony ihany koa ny rivotra madio, ny hafanana, ny masoandro, ny fitafiana madio sy mifanaraka amin’ny toetry ny andro raha mangatsiaka ny andro dia manao fitafiana mafana, ohatra. Ny valin’ny fanadihadihana natao no maneho fa tsy voavaly araka ny tokony ho izy ny filàna ara-pitomboana sy ara-tsakafo eo amin’ny fiainan’ny zazavavy tantsaha ao ambohimahazo, raha nojerena ireto lafin-javatra manaraka ireto mikasika ny sakafo misakafo in-telo isan’andro, toy ny malagasy rehetra ny zazalahy sy zazavavy ao ambohimahazo, saingy amin’ny vanim-potoana fahavaratra izay tsy mampisy ny sakafo dia zara raha mihinan-kanina izy ireo. Mihinam-bary amin’ny maraina sy hariva, fa hanin-kotrana amin’ny antoandro. Saika anana sy voamaina no fanao laoka fa mahalana vao mahita zavatra hafa toy ny hena, trondro. Rehefa tonga ny fotoana fahavokaran’ny voankazo toy ny paiso, voasary, pibasy, paoma, dia mihinana izay laniny izy ireo. Momba ny fikarakarana ny sakafo, dia saika andrahoana be rony ny laoka, afa-tsy izay tsy maintsy mila menaka toy ny atody. Mbola tsy fantatry ny zazavavy tantsaha ny fihinanana legioma manta toy ny lasary karaoty, kokombra, sns. , fa mbola mila fampianarana manokana ny mikasika izany. Tsy ny vokatra azo avy amin’ny fambolena ihany no tsy ampy hamaly ny filàna eo amin’ny mponina fa ny fomba fitantanana azy no mananosarotra ny tantsaha hany ka tsy ampy hatao sakafo mandritra ny taona ny vokatra. Ireto antony manaraka ireto no mahatonga ny tsy fahampian’ny vary hatao sakafo fivarotana ny vary amin’ny vidiny mora amin’ny fotoana fiakaran’ny vokatra amin’ny fararano ohatra dia 80 ar 120 ar ny vidin’ny vary iray kapoaka, amin’ny fahavaratra kosa 300 ar 350 ar. Mazava ho azy fa tsy ho takatry ny sarambabem-bahoaka ny vidin’ny vary amin’ny fotoam-pahavaratra ka dia ny haninkotrana toy ny mangahazo, katsaka, vomanga, sns no atao sakafo. Miakatra ihany koa anefa ny vidin’ny haninkotrana satria betsaka ny mividy azy fa ireo no foto-tsakafo solon’ny vary amin’ny fahavaratra izay fotoana maha- maro ny asa eny an-tsaha. Aleon’ny mponina mividy haninkotrana satria latsaka kokoa ny vidiny raha miohatra amin’ny vary 150 ar ny kapoakan’ny katsaka ary 200 ar ny kilaon’ny mangahazo maina. Tsapan’ny tantsaha ao an-toerana fa mahafatiantoka azy io fomba mahazatra mivarotra vary amin’ny fararano io saingy sarotra ny hialana aminy satria anisan’ny fomba fidiram-bola eo aminy izany. Amin’io fotoana io mantsy tsy dia misy asa hatao firy eny an-tsaha rehefa tapitra ny famoriana ny vokatra. Araka izany dia manararaotra mitady vola ny mponina amin’ny fivarotana ny vokatra azo. Ny vola azo dia ividianana fitafiana, na fitaovam-pianarana ho an’ny mpianatra, na ividianana omby na kisoa ho an’izay mivarotra vary betsaka fandaniana amin’ny fanaovana famadihana. Tsy ataon’ny mponina ambanin-javatra ny fanatanterahana ny adidy amin’ny razana. Herin- taona aorian’ny fandevenana dia tokony hanao ny fiefana. Raha tsy ampy anefa ny hoenti-manana dia tanterahina amin’ny fotoana manaraka izany. Aorian’ny fiefana, afaka dimy taona na mihoatra dia misy koa ny fanateran-damba. Indray mandeha ihany no manao fiefana fa ny fanateran-damba kosa azo averimberina rehefa fantatra fa efa simba ny lamba naterina teo aloha. Amin’ny fotoana fiakaran’ny vokatra no anaovana ireo fomba ireo satria ilàna sakafo. Asaina daholo ny havana aman-tsakaiza. Tsy maintsy mamono omby amin’izany ka arakaraka ny isan’ny omby vonoina no mampalaza ny lanonana sy inoana fa nahavita ny adidy amin’ny razana. Mila vary koa hatao sakafon’ny mpanatrika. Ankoatr’izany dia mividy lambamena